ชงบอร์ดสลากฯ ออกหวยลอตโต้
สำนักงานสลากฯ ชงแผนออกหวยลอตโต้เข้าบอร์ด เตรียมพร้อมหากรัฐมีนโยบายให้ออกสลากรูปแบบใหม่
15 ก.ค. 2560

สำนักงานสลากฯ ชงแผนออกหวยลอตโต้เข้าบอร์ด เตรียมพร้อมหากรัฐมีนโยบายให้ออกสลากรูปแบบใหม่พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล (สำนักงานสลากฯ) เปิดเผยว่า ในสิ้นเดือน ก.ย.นี้ จะเสนอต่อคณะกรรมการสำนักงานสลากฯ ให้พิจารณาการออกสลากรูปแบบลอตโต้ ซึ่งเป็นหนึ่งในแผนการออกสลากใหม่ที่จะเตรียมไว้รองรับในอนาคต หากสภาพแวดล้อมทางสังคมและเศรษฐกิจ รวมทั้งด้านนโยบายพร้อมให้ออกได้ก็พร้อมดำเนินการทันทีทั้งนี้ รูปแบบการให้เงินรางวัลอยู่ระหว่างการศึกษา ในเบื้องต้นหากมียอดขายต่องวดเท่ากับสลากกินแบ่งรัฐบาลงวดแรก รางวัลแจ็กพอตจะอยู่ที่ 426 ล้านบาท แต่กรณีไม่มีผู้ถูกรางวัลเงินรางวัลจะสะสมรวมกับงวดถัดไปด้านรูปแบบเบื้องต้นของลอตโต้จะเป็นอย่างง่ายคล้ายกับของประเทศญี่ปุ่น 6/43 หรือใช้บอล 6 ลูกในการเสี่ยงออกรางวัล กำหนดเลขที่ใช้ออกรางวัลคือ 1-43 หากในงวดที่ไม่มีผู้ถูกรางวัลเงินรางวัลจะถูกนำไปสมทบกับงวดถัดไป ซึ่งการแก้ไขกฎหมาย พ.ร.บ.สลากกินแบ่งรัฐบาล ฉบับปี 2517 จะรองรับให้ทำได้นอกจากนี้ คาดหวังหากสามารถออกล็อตจำหน่ายได้จะช่วยเข้าไปกินส่วนแบ่งมาร์เก็ตแชร์หวยใต้ดินได้ด้วย เป็นการนำเงินที่อยู่นอกกฎหมาย หรือเงินจากการพนันผิดกฎหมายเพื่อนำรายได้เข้าสู่รัฐ ซึ่งมีผลวิจัยออกมาว่ามูลค่าวงเงินหมุนเวียนในธุรกิจหวยใต้ดินสูงกว่ายอดขายของสลากกินแบ่งรัฐบาลที่ทำได้ประมาณ 5,860-5,880 ล้านบาท/งวด หรือประมาณ 1 แสนล้านบาท/ปี